OzLabs/hebrew-wiki-articles huggingface dataset:
גאל קלישי

גאל קלישי (צרפתית: Gaël Clichy; נולד ב-26 ביולי 1985 בטולוז) הוא כדורגלן עבר צרפתי אשר שיחק בעמדת המגן השמאלי.

קלישי נולד וגדל בעיר טולוז.

קלישי החל לשחק בקאן מליגת העל הצרפתית. בקיץ 2003 הוחתם קלישי על ידי ארסנל של ארסן ונגר תמורת סכום של רבע מיליון לירות שטרלינג, בהסכם בו קלישי הסכים לשמש כמחליפו של האנגלי הבינלאומי אשלי קול בשלוש עונותיו הראשונות בארסנל. למרות זאת קלישי שותף ב-12 משחקים בעונת האליפות 2003/2004, והיה זכאי לקבל את המדליה המוענקת לשחקני המועדון הזוכה. לאחר שקיבל את המדליה הוא הפך לשחקן הצעיר ביותר בפרמייר ליג שעושה זאת.

לאחר שאשלי קול נפגע ברגלו באוקטובר 2005 נראה היה שקלישי יהפוך לשחקן הרכב קבוע. ההשערות בנושא זה התחזקו בעקבות הטענות על כך שקול יחתום במועדון מליגת העל הספרדית. אולם, קלישי נפצע באופן זהה לקול, והותיר את ארסן ונגר עם בעיה בעמדת המגן השמאלי.

קלישי חזר לסגל הבכיר ב-25 באפריל 2006 במשחק חצי גמר ליגת האלופות נגד ויאריאל, ועלה כמחליף של מתיו פלמיני שנפצע. קלישי נפצע פעם נוספת באותו מקום והחמיץ את יתר העונה כולל גמר ליגת האלופות. הוא חזר לסגל הבכיר רק ב-14 באוקטובר 2006.

קלישי הפך למגן השמאלי הבכיר של ארסנל לאחר עזיבתו של קול לצ'לסי באוגוסט 2006. כשהיה מחליפו של קול קלישי השתתף ב-62 משחקים (39 בליגה) במשך שלוש עונות. בעונה שלאחר עזיבתו של קול הוא השתתף ב-27 משחקי ליגה מתוך 40, ומאז היה שחקן הרכב קבוע. בעונת קלישי נבחר לנבחרת העונה של התאחדות הכדורגלנים המקצוענים.

בשנת 2007 קלישי זומן לראשונה לסגל של נבחרת צרפת. הוא זומן פעם נוספת בינואר 2008 לקראת המשחק נגד נבחרת ספרד, וב-5 בפברואר 2008 למשחק של נבחרת צרפת ב' נגד נבחרת הרפובליקה הדמוקרטית של קונגו. משחקו הראשון של קלישי היה ב-10 בספטמבר 2008 נגד נבחרת סרביה, במסגרת מוקדמות מונדיאל 2010.

בעקבות יכולתו הטובה הוא הוחתם ב-20 ביוני 2008 על חוזה חדש לטווח ארוך. בסיום העונה הוא אף הגיע למקום השני במשאל שחקן העונה שנערך בקרב אוהדי ארסנל. קלישי זכה לענוד את סרט הקפטן במשחק הכנה נגד בארנט לקראת עונת . שערו הראשון במדי ארסנל הובקע בהפסד 1 - 2 לסטוק סיטי ב-1 בנובמבר 2008.

בשנת 2011 חתם קלישי במנצ'סטר סיטי.

ביולי 2017 חתם קלישי באיסטנבול בשאקשהיר מהליגה הטורקית.

בדצמבר 2020 חתם קלישי בסרבט ז'נבה השווייצרית לשנה וחצי.

ביולי 2023 קלישי פרש מכדורגל.

==קישורים חיצוניים==

קטגוריה:כדורגלנים צרפתים
קטגוריה:מגני כדורגל צרפתים
קטגוריה:כדורגלני קאן
קטגוריה:כדורגלני ארסנל
קטגוריה:כדורגלני מנצ'סטר סיטי
קטגוריה:כדורגלני איסטנבול בשאקשהיר
קטגוריה:כדורגלני סרבט ז'נבה
קטגוריה:כדורגלני נבחרת צרפת
קטגוריה:טולוז: כדורגלנים
קטגוריה:צרפתים ממוצא מרטיניקי
קטגוריה:כדורגלני מונדיאל 2010
קטגוריה:כדורגלני יורו 2012
קטגוריה:צרפתים שנולדו ב-1985
פוקוס (הוצאה לאור)

פוקוס היא הוצאת ספרים שנוסדה בשנת 1972 והחלה את דרכה כהוצאה לאור של ספרי צילום, אותם כתב מייסדה, ד"ר שאול טל. השם "פוקוס", שמזוהה עם תחום הצילום, נשאר עד היום, למרות שמאז פנתה ההוצאה לאפיקים אחרים. בשנת 1988, עם כניסתו הנרחבת של המחשב האישי לשוק, הרחיבה פוקוס את פעילותה והוציאה לאור למעלה מ-300 ספרי מחשב. בתחילת המאה ה-21, עם קריסת שוק ספרי המחשב התמקדה ההוצאה בספרי בריאות, צמיחה אישית, עזרה עצמית, הורות וזוגיות. מאז שנת 2000 הופיעו בהוצאה למעלה מ-200 ספרי בריאות בתחומים הרפואה המשלימה, כגון תזונה ודיאטה, רפואה מונעת, אורח חיים בריא, ריפוי טבעי ממחלות, חיים בריאים וארוכים, פעילות גופנית, בריאות המוח, איזון גוף-נפש ועוד. ההוצאה מתמקדת בגישות בריאותיות המציעות לעיתים טיפול ברפואה אלטרנטיבית. 

מרבית ספרי הבריאות של פוקוס הם ספרים מתורגמים, מאז היווסדה הוציאה פוקוס לאור למעלה מ-600 ספרים, כאשר עשרות מהם זמינים גם בפורמט דיגיטלי. 

== קישורים חיצוניים ==

*[http://www.focus.co.il אתר הבית של הוצאת פוקוס]

קטגוריה:הוצאות ספרים בישראל
קטגוריה:ישראל: חברות שהוקמו ב-1972
ג'ון פל

ג'ון פל (באנגלית: John Pell; 1 במרץ 1611 - 12 בדצמבר 1685), מתמטיקאי אנגלי.

== חייו ==
פל נולד במחוז סאסקס בה אביו היה כומר. בגיל 5 התייתם מאביו וכשהיה בן 6 התייתם מאמו. בגיל 13 הוא החל ללמוד בקולג' טריניטי באוניברסיטת קיימברידג'. בשנת 1628 קיבל תואר ראשון ובשנת 1630 הוא קיבל תואר מאסטר. הוא היה למומחה ביוונית ולטינית וככל הנראה התעניין גם במתמטיקה, שכן ידוע שהתכתב עם הנרי בריגס לגבי לוגריתמים. עם תום לימודיו החל לעבוד כמורה בסאסקס ובשנים 1638 - 1643 היה למורה למתמטיקה בלונדון. בשנת 1632 הוא נשא לאישה את איתומריה ונולדו להם שמונה ילדים.

בשנת 1643 הוא מונה לקתדרה למתמטיקה באמסטרדם ובשנת 1646 הוא עבר לברדה בה כיהן עד שנת 1652. בשנים 1654 - 1658 הוא היה שליחו של אוליבר קרומוול לקנטונים הפרוטסטנטים של שווייץ. כששב לאנגליה מונה על ידי צ'ארלס השני, מלך אנגליה למשרה כנסייתית בפובינג שבמחוז אסקס, בה החזיק עד שנת 1673.

כתביו הגיעו לאחר מותו לארכיון החברה המלכותית. על שמו נקראים משוואת פל וסדרת פל, אולם יש ספק האם הוא תרם לפיתוחן.

==קישורים חיצוניים==

* 

קטגוריה:עמיתי החברה המלכותית
קטגוריה:מתמטיקאים אנגלים במאה ה-17
קטגוריה:אנגלים שנולדו ב-1611
קטגוריה:נפטרים ב-1685
דברי ימי מלרוז

דברי ימי מלרוז (באנגלית: Chronicle of Melrose) הוא כרוניקה שנכתבה בימי הביניים. כיום מוצגת הכרוניקה בספריית קוטון שבספרייה הבריטית.

==היסטוריה==
זהות כותבי הכרוניקה אינה ידועה, אולם ככל הנראה מדובר בנזירים ממנזר מלרוז. הכרוניקה מתארת אירועים בין השנים 735–1270 ומורכבת משני חלקים: 
* תיאור האירועים בין השנים 745–1140 (שנת ייסוד מנזר מלרוז). חלק זה מורכב מקטעים שנאספו מכרוניקות אחרות ובהם דברי הימים האנגלו-סקסים וכן ספרי ההיסטוריה שנכתבו על ידי סיימון איש דרהאם ורוג'ר מהובדן.
* תיאורים האירועים החל משנת 1140 ועד 1270 - חלק זה נכתב ככל הנראה על ידי הנזירים עצמם בעת התרחשות האירועים וזמן קצר לאחריהם, ונחשב על ידי היסטוריונים כמדויק יותר מחלקו הראשון של הספר.

הכרוניקה הוצאה מהמנזר בתקופת פירוק המנזרים על ידי הנרי השמיני.

==קישורים חיצוניים==

*[http://books.google.com/books?id=gvQHAAAAQAAJ&printsec=titlepage דברי ימי מלרוז באתר גוגל ספרים]

מלרוז
קטגוריה:סקוטלנד: היסטוריה
קטגוריה:אנגליה: היסטוריה
פורטריו

[[אבן סואנו הממוקת בפרוס, מצבה פיקטית המציינת ניצחון לא ידוע.]]
פורטריו (Fortriu) או ממלכת פורטריו הוא שמה, בקרב ההיסטוריונים, של ממלכת הפיקטים. בשל היות ממלכה זו הממלכה העיקרית של הפיקטים, הכינוי משמש לעיתים לתאר את כל אזור ממלכות הפיקטים (פיקטלנד). ממלכה זו הייתה ממוקמת באזור מוריי ואיסטר רוס שבצפון סקוטלנד אולם יש היסטוריונים הסבורים כי הממלכה הייתה ממוקמת גם באזור סטראת'רן במרכזה של סקוטלנד.

==הגייה==
המונח "פורטריו" הוא מונח מודרני המתבסס על המונח ששרד בשפה האירית הקדומה לממלכה - "פורטרן" (Fortrenn) או "פורטרין" (Fortrinn) אשר, על פי הכללים של ההגייה בשפות השונות, היה נהגה על ידי הפיקטים בצורה: "אוארטוריו" (Uerturio), כאשר את הצליל "אואה" נוהגים בשפות ברטוניות להגות כ"פו".

==זיהוי מיקומה==
השירה האפית המכונה "נבואת ברכאן" שנכתבה במאה ה-12 אולם נסמכת על נבואה שנובאה לכאורה בתקופה קדומה יותר, מציינת כי "מק בת'ד, המלך המהולל של פורטריו יכבוש את סקוטלנד". נבואה זו מתייחסת לכאורה למקבת' אשר היה מורמאר מוריי (שליט מוריי) קודם להפיכתו למלך סקוטלנד. משמעות זיהויי זה הוא מיקום הממלכה בצפונה של סקוטלנד ולא במרכזה.

ממלכת פורטריו שהחלה באזור מוריי התפשטה דרומה בתקופת שלטונו של ברידיי הראשון אשר כבש את נורת'מבריה בקרב נכטאנסמיר.

מיקומה של פורטריו באזור מוריי (בניגוד להיסטוריונים שחשבו כי היא ממוקמת דרומה יותר) מסביר את פשיטות הויקינגים הרבות על הממלכה.

==קישורים חיצוניים==

קטגוריה:סקוטלנד: היסטוריה
קטגוריה:פיקטים
המכון למסים וליעוץ כלכלי

מספרי המכון
המכון למסים וליעוץ כלכלי בע"מ הוא הוצאה לאור של ספרות מקצועית בתחום המסים, הביטוח הלאומי ודיני העבודה. כמו כן, המכון למיסים עוסק בהעברת השתלמויות וקורסים במסגרות המכון, במסגרת משרדי ממשלה, לשכות וארגונים אחרים מאז 1978. 

בראש המערך המקצועי של המכון למיסים עומד מנחם כהן.

בספרי המכון נכללים אוגדני החקיקה "חיקוקי מיסים", "ביטוח לאומי", אוגדן הפרשנות "דיני מיסים" ואוגדנים נוספים.

== קישורים חיצוניים ==
* 
* 

קטגוריה:הוצאות ספרים בישראל: ספרי משפט
ג'ובאני ג'וליטי

ג'ובאני ג'וליטי
ג'ובאני ג'וליטי (באיטלקית: Giovanni Giolitti; 27 באוקטובר 1842 – 17 ביולי 1928) היה מדינאי איטלקי שכיהן חמש פעמים כראש ממשלה. ג'וליטי, ליברל שמאלני, נודע בזכות העברת רפורמות חברתיות מתקדמות אשר שיפרו את רמת החיים של "האיטלקי הממוצע" ויכולתו למנוע מהשמאל והימין הקיצוני להשיג כוח. ג'וליטי אף הלאים את מפעילי הרכבות והטלפון. משך הזמן המצטבר בו כיהן כראש ממשלת איטליה הוא השני באורכו בהיסטוריה של איטליה, אחרי זה של בניטו מוסוליני.

== קריירה ==
בשנת 1882 נבחר לראשונה לפרלמנט מטעם המפלגה הליברלית. כיהן לראשונה כראש ממשלה בשנים 1892–1893, אך נאלץ לפרוש מכהונתו בשל מעורבותו העקיפה בשערורייה כספית. כהונתו השנייה ארכה למעלה משנתיים (1903–1905) והשלישית ארכה כשלוש שנים ומחצה (מאי 1906 - דצמבר 1909). ג'וליטי ניסה להילחם בשביתות ובמהומות שארגן השמאל באיטליה על ידי צמצום הוצאות הממשלה ועל ידי פיוס הכנסייה הקתולית.<BR>
בענייני חוץ חיזק ג'וליטי את קשריה של איטליה עם אוסטרו-הונגריה.

בכהונתו הרביעית (1911–1914) היה ג'וליטי אחראי ליציאה למלחמה נגד האימפריה העות'מאנית, מלחמת איטליה-טורקיה שהסתיימה בניצחון איטלקי ובסיפוח לוב ושטחים נוספים לאיטליה. מחיר המלחמה העיק על המשק ותרם לא מעט לירידה בפופולריות של ג'וליטי, אשר נאלץ להתפטר במרץ 1914 בעקבות שביתה כללית ששיתקה את המדינה כולה.

שש שנים כמעט ישב באופוזיציה וניסה, לשווא, להביא לכך שאיטליה תשמור על נייטרליות במלחמת העולם הראשונה. 

כהונתו החמישית והאחרונה כראש ממשלה החלה ביוני 1920, כאשר אי הסדר הציבורי באיטליה הגיע לשיאו לאחר שהתבררו תוצאות המלחמה וחוזה ורסאי לגבי איטליה. ביוני 1921 התפטר סופית, שכן לא הסכים לקבל את דרישות הלאומנים בנושא פיומה.

שמו של ג'וליטי הפך מושג: "ג'וליטיזם" שפירושו שחיתות פוליטית ואופורטוניזם מדיני, והוא משקף את דעת הציבור על הדרך שבה מילא האיש את תפקידיו, ועל פניה של המערכת הפוליטית שבראשה עמד.

== קישורים חיצוניים ==

* 
* 

קטגוריה:ראשי ממשלת איטליה
קטגוריה:מקבלי עיטור אלכסנדר נבסקי (האימפריה הרוסית)
קטגוריה:מקבלי עיטור אנדריי הקדוש
קטגוריה:איטלקים שנולדו ב-1842
קטגוריה:איטלקים שנפטרו ב-1928
בקארי סאניה

בקארי סאניה (בצרפתית: Bacary Sagna; נולד ב-14 בפברואר 1983 בסנס שבבורגון, צרפת) הוא כדורגלן עבר צרפתי אשר שיחק בעמדת המגן הימני.

== קריירה ==
סאניה נולד בסנס, צרפת למשפחה מוסלמית מסנגל שבאפריקה. בן דודו הוא הכדורגלן הסנגלי, איברהימה סונקו. החל לשחק במועדון אוסר, במדיה השתתף ב-87 משחקי ליגה, והיה חלק מההרכב שזכה בגביע הצרפתי ב-2005. בכל אחת משלוש העונות שבהן שיחק באוסר המועדון השתתף בגביע אופ"א, וסאניה שיחק בסך הכל ב-17 משחקים בטורניר. הוא אף נבחר פעם אחת לנבחרת העונה של הליגה בזכות יכולתו הגבוהה בעמדת המגן הימני.

ב-12 ביולי 2007 השלים סאניה את מעברו לארסנל, וקיבל את החולצה מס' 3. משחקו הראשון של סאניה במדי ארסנל הסתיים בניצחון 0–3 על גנצ'לרבירליג'י, במשחק ידידות שנערך באוסטריה ב-19 ביולי 2007. משחקו הראשון של סאניה בפרמייר ליג היה כשפתח בהרכב שניצח את פולהאם 1-2 באצטדיון האמירויות. על אף שסאניה היה חדש יחסית בפרמייר ליג הוא הפך עד מהרה למגן הימני המועדף על ארסן ונגר, במקום עמנואל אבואה שעבר לשחק בקשר ימני.

ב-23 במרץ 2008 הבקיע סאניה את שערו הראשון בפרמייר ליג, שהעניק לארסנל יתרון 0–1 נגד צ'לסי. את שער זה הקדיש סאניה לזכרו של אחיו, שנפטר חודש אחד קודם לכן. בהמשך המשחק, שהסתיים בניצחון של צ'לסי, נפצע סאניה. בסיום העונה הוא נבחר לנבחרת העונה של התאחדות הכדורגלנים המקצוענים. כמו כן, הוא הגיע למקום הרביעי בתחרות שחקן השנה של ארסנל לעונת 2007/2008 במשאל אוהדים שנערך באתר האינטרנט של המועדון. ב-4 ביוני 2008 הוכרז על הארכת חוזהו של סאניה בשנתיים נוספות, עד 2014. בסך הכל שיחק סאניה שבע שנים בארסנל, ובעונתו האחרונה בקבוצה זכה עמה בגביע האנגלי.

ב-13 ביוני 2014 חתם סאניה בקבוצת מנצ'סטר סיטי. ב-30 ביוני 2017 סאניה סיים את חוזהו במנצ'סטר סיטי וכתוצאה מזה הוא שוחרר.

ב-3 בפברואר 2018 חתם סאניה בבנוונטו עד לסוף העונה.

באוגוסט 2018 חתם סאניה במונטריאול אימפקט מליגת הMLS.

=== נבחרת צרפת ===
בין 2002 ל-2006 השתתף סאניה ב-28 משחקים במדי נבחרת צרפת עד גיל 21, כולל באליפות אירופה 2006.

הופעת הבכורה שלו במדי הנבחרת הבוגרת הייתה במסגרת משחק ידידות נגד נבחרת סלובקיה שנערך ב-22 באוגוסט 2007, כאשר עלה כמחליף במקום פרנסואה קלרק. הופעת הבכורה שלו במשחק רשמי הייתה בניצחון החוץ 0–6 על נבחרת איי פארו ב-13 באוקטובר 2007, במסגרת מוקדמות יורו 2008. היה זה משחקו היחיד במוקדמות הטורניר.

סאניה היה חלק מסגל נבחרת צרפת למונדיאל 2010, והחמיץ את יורו 2012 עקב פציעה. במונדיאל 2014 שותף סאניה במשחק אחד בשלב הבתים.

== תארים ==
;אוסר
* הגביע הצרפתי: 2005

;ארסנל
* הגביע האנגלי: 2013/2014

;מנצ'סטר סיטי
* גביע הליגה האנגלית: 2015/2016

;תארים אישיים
* שחקן השנה של אוסר (2006/2007)
* המגן הימני הטוב ביותר בצרפת (2006/2007)
* נבחרת ליגת העל הצרפתית (2006/2007)
* נבחרת התאחדות הכדורגלנים המקצוענים (2007/2008)
* המגן הימני הטוב ביותר בפרמייר ליג (2007/2008)

== קישורים חיצוניים ==

קטגוריה:כדורגלנים צרפתים
קטגוריה:מגני כדורגל צרפתים
קטגוריה:צרפתים ממוצא סנגלי
קטגוריה:כדורגלני אוסר
קטגוריה:כדורגלני ארסנל
קטגוריה:כדורגלני מנצ'סטר סיטי
קטגוריה:כדורגלני בנוונטו
קטגוריה:כדורגלני מונטריאול
קטגוריה:כדורגלני נבחרת צרפת
קטגוריה:כדורגלני מונדיאל 2010
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:צרפתים שנולדו ב-1983
ברזים ערופי שפתיים

ברזים ערופי שפתיים הוא ספר השירה הראשון של דוד אבידן, שיצא לראשונה לאור בשנת 1954, בהיותו בן עשרים בלבד, בהוצאת "ארד".

הספר הציג לראשונה את סגנונו המהפכני והמרדני של אבידן בשירה, השונה מזה של המשוררים המקובלים באותה תקופה - נתן אלתרמן, אברהם שלונסקי ואחרים. מבקר הספרות ישראל זמורה פרסם ביקורת חריפה על הספר בה כתב:

לטענת המשורר משה דור, בשל חסרון כיס, התכוון אבידן להוציא את הספר ללא ניקוד, אלא בכתיב מלא, ואף בנה תאוריה המצדיקה זאת מבחינה אידאולוגית; אך כאשר נמצא התקציב להדפסת הספר עם ניקוד, הוא יצא לאור בסגנון המקובל בספרי שירה.

בשנת 2001 הוציאה הוצאת הספרים "בבל" מהדורה מחודשת של "ברזים ערופי שפתיים". במהדורה זו פורסמו גם גרסאות מאוחרות יותר של השירים "חלום רע" ו"בעניין אהבתו האומללה של אלפרד פרופרוק".

באפריל 2008 פרסם מוסף "שבעה לילות" של העיתון "ידיעות אחרונות" רשימה של היצירות החשובות בכל אחד מששת העשורים הראשונים של המדינה, וכלל בתוכה (בתחום ספרות שנות החמישים) את "ברזים ערופי שפתיים".

== קישורים חיצוניים ==
* (כולל טקסט של שלושה שירים מן הספר)
* דוד מרחב, [http://www.gogay.co.il/content/article.asp?id=251 כתב אשמה לחיים], ניתוח שירים מן הספר

== הערות שוליים ==

קטגוריה:ספרי שירה בעברית
קטגוריה:ספרי 1954
סוראט

סוּרַאט (בגוג'ראטית: સુરત) היא עיר נמל בדרום מדינת גוג'ראט שבמערב הודו, ובירת מחוז סוראט, היא מונה נכון לשנת 2016 כ-5.9 מיליון איש והיא העיר השנייה בגודלה בגוג'ראט, אחרי אחמדאבאד, ונמצאת כ-205 ק"מ דרומית ממנה.

==היסטוריה==
חשיבותה של העיר כעיר נמל עלתה במהלך שלהי המאה ה־15, לאחר כיבוש דאמאן בידי הפורטוגזית.

ב-1994 פרצה בעיר מגפת דבר.

==כלכלה==
העיר השוכנת לגדות נהר טפטי (Tapti) היא עיר תעשייתית בה פותחה בתקופת חברת הודו המזרחית הבריטית תעשיית טקסטיל כבר בשנת 1612.

העיר מהווה גם מרכז ליטוש וסחר ביהלומים. חלק הארי של ליטוש היהלומים הזעירים העולמי מתבצע בהודו ובעיקר בסוראט (לטענת פרנסי העיר 80% מכלל ליטוש היהלומים הזעירים העולמי מתבצע בסוראט).

==תחבורה==
סוראט מקושרת למערכת הרכבות ההודית. עד שנת 2007, שבה נפתח שדה התעופה המקומי, הייתה סוראט העיר היחידה בעולם מבין הערים בעלות אוכלוסייה של 4 מיליון נפש ומעלה שלא היה לה שדה תעופה. נכון לסוף 2008 שדה התעופה משמש לטיסות פנים בלבד ועדיין לא מופעלות ממנו טיסות בינלאומיות.

נמל העיר, שהיה אחד הנמלים החשובים בהודו מהמאה ה-14 ואילך, איבד מחשיבותו אחרי שמרכז חברת הודו המזרחית הבריטית עבר מסוראט למומבאי בשנות ה-20 של המאה ה-18 ונבנה נמל מומבאי .

==קישורים חיצוניים==

* 
* 
== הערות שוליים ==

קטגוריה:הודו: ערי נמל
קטגוריה:גוג'ראט: ערים
קטגוריה:הים הערבי: ערי נמל
טיגינה (כדורגל)

מועדון הכדורגל טיגינה (במולדובנית: FC Tighina) הוא מועדון כדורגל מולדבי מהעיר טיגינה שבמזרח מולדובה, והיא חלק ממחוז טרנסניסטריה האוטונימי במזרח המדינה.

== היסטוריה ==
המועדון, שהוקם בשנת 1950 הגיע לראשונה לליגה המולדבית הבכירה בעונת 1992, עם פירוק ברית המועצות אך ירד לליגת המשנה כבר לאחר עונה אחת. הקבוצה חזרה לליגה הבכירה בעונת 1996/97, אך שרדה רק שתי עונות וירדה שנית לליגה השנייה.

בעונת 2005/06 חזרה הקבוצה לליגה הבכירה. בעונת 2006/07 ובעונת 2009/10 הקבוצה הגיעה לשלב רבע גמר הגביע המולדובי.

בסוף עונת ירדה הקבוצה לליגה המולדובית השנייה. בסוף עונת ירדה הקבוצה לליגה המולדובית השלישית. בשנת 2017 היא אף איבדה את הסטטוס ש קבוצה מקצועית. בהמשך המועדון השתקם והגיע בחזרה לליגת משנה.

==כדורגלנים מפורסמים בעבר ובהווה==
* איגור בוגאיוב
* איגור קוסטרוב
* אלכסנדר קובלנקו

== קישורים חיצוניים ==
* 

קטגוריה:קצרמר טרנסניסטריה
קטגוריה:קבוצות כדורגל מולדובניות
קטגוריה:קבוצות כדורגל שהוקמו ב-1950
השלולנים

השלולנים (באנגלית: The Pondles) היא סדרת אנימציה בריטית בעלת 13 פרקים, אשר הופקה לשידור בשנת 1986. הסדרה נוצרה על ידי האנימטור הבריטי מייק יאנג.

בישראל שודרה הסדרה מספר פעמים לאורך השנים בדיבוב לעברית - לראשונה בשנת 1989 בטלוויזיה החינוכית בשם "השלוליתים", בהמשך בשנת 1990 בערוץ 2 הניסיוני ובערוץ הילדים בשם "השלולנים", ואז בערוץ הופ! בשם "הטפטפים".

== תקציר העלילה ==
השלולנים הם יצורים כחולים קטנים עם כובעים שעשויים מבלוטים אשר גרים בכפר קטן וסודי בשם שלוליתה אשר ממוקם בחצר אחורית מאחורי גדר שיחים עבה. כל פרק בסדרה מתמקד בחיי היומיום של השלולנים ובהרפתקאות השונות שהם חווים. פרקי הסדרה עוסקים לרוב בחשיבות של ידידות, שיתוף פעולה ובחשיבות של הטבע.

== קישורים חיצוניים ==

קטגוריה:סדרות הנפשה בריטיות
קטגוריה:סדרות טלוויזיה בריטיות שעלו לשידור בשנות ה-1980
קטגוריה:הטלוויזיה החינוכית הישראלית - תוכניות רכש
קטגוריה:סדרות ערוץ הופ!
קטגוריה:סדרות טלוויזיה בריטיות לילדים
פופרד (נהר)

פופרד (בפולנית וסלובקית: Poprad; בגרמנית: Popper)
הוא נהר באורך 169.8 קילומטרים הזורם לכיוון צפון מזרח מצפון סלובקיה לדרום פולין. השיפוע הממוצע של הפופרד הוא 9.6%. לפופרד אופי הררי המתבטא בזרימה דלילה בחורף וחזקה באביב (מאי, יוני). הספיקה הממוצעת ליד פיבניצ'נה זדרוי היא 22.3 מטר מעוקב לשנייה. בחמלניקצה נמדדה ספיקה ממוצעת של 14.766 ממ"ק לשנייה, עם מקסימום של 917.0 ממ"ק לשנייה ומינימום של 2.240 ממ"ק לשנייה. על הפופרד תחנה הידרו-חשמלית אחת קטנה המשמשת לייצור חשמל.

== גאוגרפיה ==
מוצא הפופרד הוא בהרי הטטרה הגבוהים. הפופרד זורם דרומה ואחר כך מזרחה אל פופרד, במקביל לכביש 18, ומשם הוא זורם צפונית מזרחית במקביל לכביש 67 דרך קז'מרוק ובהמשך לאורך כביש 77 לסטרה ליובובניה. משם מתפתל הפופרד מזרחה במקביל לכביש 68, דרך פלבץ' ואורלוב אל הגבול בין פולין וסלובקיה ליד ללוכוב וצ'ירץ'. החלק של פופרד הנמצא בסלובקיה הוא באורך 107.2 קילומטר. מנקודה זאת ולאורך כ-31.1 קילומטר זורם הפופרד צפונית מערבית ומהווה את הגבול בין פולין לסלובקיה. ליד מנישק שעל הפופרד נפרד הפופרד מהגבול וזורם צפונה, במקביל לכביש 87, דרך פיבניצ'נה זדרוי וריטרו לנובי סונץ', לידו הוא נשפך לתוך הדונייץ. קטע זה בפולין הוא באורך של כ-31.5 קילומטר.

הפופרד הוא הנהר הסלובקי היחיד הזורם לכיוון צפון והוא מנקז כ-2000 קילומטרים רבועים של סלובקיה לכיוון הים הבלטי, בעוד שאר השטח של סלובקיה מנוקז דרומה אל הדנובה. חלק נכבד מהחלק הפולני של הפופרד כלול בשמורת טבע.

הפופרד משמש לשיט עבור נופשים ותיירים. בהסכם בין פולין וצ'כוסלובקיה משנת 1958 הוסכם שלאורך הגבול בין המדינות תוכל כל אחת מהמדינות להשיט תיירים לאורך הפופרד בתנאי שהשיט ייעשה ביום והתיירים לא יעברו לגדה שבשליטת המדינה השנייה אלא באתרים עליהם הוסכם בין המדינות.

בשנות ה-80 וראשית שנות ה-90 של המאה ה-20, הפופרד היה בין הנהרות הקטנים המזוהמים ביותר באירופה. איכות המים השתפרה הודות להקמת 4 מכוני טיהור בפולין ו-17 מכוני טיהור בסלובקיה, וסגירה של שני מפעלים מזהמים. אולם, במדידות שנעשו בשנים 1999–2006, נמצא שהפופרד בקטע בו הוא זורם לאורך הגבול בין פולין לסלובקיה עדיין היה מזוהם ביותר עם רמות גבוהות של מזהמים מיקרו-ביולוגיים (קוליפורמים) וליד צ'ירץ' גם עם פוספטים. מדידות בפולין בשנת 1991 העלו ש 53 מתוך 62.6 הקילומטרים של פופרד בפולין היו מזוהמים עד מזוהמים מאוד.

== קישורים חיצוניים ==

*[http://books.google.com/books?id=kbwBAAAAYAAJ A Dictionary, Geographical, Statistical, and Historical By John Ramsay McCulloch, Longmans, Green, 1866], Page 572

== הערות שוליים ==

קטגוריה:סלובקיה: נהרות ונחלים
קטגוריה:פולין: נהרות ונחלים
קטגוריה:נהרות גבול
ז'אק דוידסון

ז'אק דוידסון (בהולנדית: Jacques Davidson; 14 בנובמבר 1890 – 13 בינואר 1969) היה שחמטאי יהודי-הולנדי.

==ביוגרפיה==
לפני מלחמת העולם הראשונה התגורר דוידסון בלונדון במשך מספר שנים. דוידסון שיחק עם אביו שחמט על סכומי כסף, והגם שלא קיבל את התמורה, הבין שהמשחק יכול לשמש לו מקור פרנסה וכך החל לשחק נגד אנגלים עשירים. הוא התקדם ברמתו השחמטאית בעזרת הולנדי אחר, רודולף לומן. בשנות ה-20 של המאה ה-20 הגיע דוידסון למקום השני בשתי אליפויות הולנד לשחמט, בשני המקרים ניצח בתחרויות אלוף העולם לעתיד מקס אויבה שבעת ההיא היה כבר החזק שבשחמטאי הולנד.

בשנת 1911 ניצח דוידסון דו-קרב נגד אדוארד סרג'נט 2.5-0.5 בלונדון. הוא חלק מקום 3-5 בתחרות טונברידג' ולס בשנת 1911 (ניצח: פרדריק ייטס), הגיע למקום ה-15 בתחרות קלן (ניצח: משה לובצקי), חלק מקום 2-3 בתחרות לונדון 1912 (ניצח: הרולד קול), הגיע למקום השישי בתחרות לונדון 1912 (ניצח: ג'ורג' אלן תומאס) וחלק מקום 4-7 בתחרות לונדון 1913 (ניצח: אדוארד לאסקר).

בשנת 1921 הגיע דוידסון למקום השני בתחרות נימיכן (ניצח: מקס אויבה), הגיע שמיני בתחרות האג (ניצח: אלכסנדר אלכין), הגיע למקום ה-16 בתחרות שבינגן בשנת 1923 (ניצחו: פאול יונר ורודולף שפילמן) [http://xoomer.alice.it/cserica/scacchi/storiascacchi/tornei/1900-49/1923scheveningen.htm], בשנים 1923 ו-1924 הגיע דוידסון למקום השני בשתי אליפויות הולנד לשחמט, בשני המקרים ניצח בתחרויות מקס אויבה. דוידסון ניצח בתחרות אמסטרדם 1925, הגיע למקום ה-16 בתחרות זמרינג 1926 (ניצח: רודולף שפילמן), הגיע שמיני בתחרות ספה 1926 (ניצחו: פרידריך זמיש וג'ורג' אלן תומאס), הגיע שני בתחרות אוטרכט 1927 (ניצח: מקס אויבה), חלק מקום ראשון בתחרות אמסטרדם 1927 עם הרטינגסבלט וחלק מקום 5-6 בתחרות אמסטרדם 1929 (ניצח: מקס אויבה).

דוידסון קיים מספר דו-קרבות: סיים בתיקו עם ריצ'רד טייכמן בברלין, בשנת 1922, הפסיד למקס אויבה בשנת 1924 ובשנת 1927, והפסיד לרודולף שפילמן בשנים 1932 ו-1933. כל ארבעת הדו-קרבות הללו התקיימו באמסטרדם. [https://web.archive.org/web/20070928140535/http://www.thechesslibrary.com/files/ShortMatchesOf20thCentury.htm].

== קישורים חיצוניים ==

* [http://www.chessgames.com/perl/chessplayer?pid=12866 משחקי השחמט של ז'אק דוידסון]
* [http://chessmetrics.com/cm/CM2/PlayerProfile.asp?Params=199510SSSSS3S027246000000141000000000004910100 מידע כללי]
* 

קטגוריה:שחמטאים יהודים הולנדים
קטגוריה:אמסטרדם: אישים
קטגוריה:הולנדים שנולדו ב-1890
קטגוריה:הולנדים שנפטרו ב-1969
סנדיסק

200px
מצלמות דיגיטליות בנפח של 1 גיגהבייט]]
סנדיסק (באנגלית: [https://web.archive.org/web/20090111130603/http://quotes.nasdaq.com/asp/SummaryQuote.asp?symbol=SNDK&selected=SNDK SanDisk]) היא חברה אמריקאית רב-לאומית העוסקת בייצור מוצרי זיכרון הבזק. החברה נוסדה ב-1988, והחל ממאי 2016 היא חברה בת של וסטרן דיגיטל.

== היסטוריה ==
סנדיסק נוסדה ב-1988 על ידי אלי הררי, מומחה לטכנולוגיה של זיכרון לא נדיף, סנג'אי מהרוטרה וג'ק יואן. החברה החלה את דרכה כסטארט אפ קטן בעמק הסיליקון. בשנת 1995 החלה להיסחר ב-NASDAQ. בינואר 2008 ערכה נאמד ב-6.5 מיליארד דולר. סנדיסק מייצרת מגוון רחב של סוגי זכרונות הבזק, לרבות סוגים שונים של כרטיסי זיכרון וסדרות של כונני זכרונות הבזק (SSD). סנדיסק משווקת מוצרים הן ישירות לצרכן, והן לחברות אחרות, שמשלבות את הטכנולוגיה שלה במוצרים שלהם. החברה מנוהלת מסאניווייל, קליפורניה. 10 מתקני ייצור נמצאים באסיה (לרבות טאיוואן, סין ויפן), 6 באירופה (לרבות בריטניה, אירלנד וספרד), ושלושה בישראל (כפר סבא, מגדל תפן ועומר). במאי 2008 היו לחברה 3,000 עובדים ברחבי העולם מתוכם כ-700 בישראל.

בשנת 2005 הכנסותיה של החברה הסתכמו ב-2.3 מיליארד דולר, והרווח הנקי היה כ-390 מיליון דולר. בשנת 2006 הכנסותיה הסתכמו ב-3.25 מיליארד דולר, והרווח הנקי היה 198 מיליון דולר, ואילו בשנת 2007 הכנסותיה הסתכמו ב-3.8 מיליארד דולר והרווח הנקי היה 218 מיליון דולר.

באפריל 2005 רכשה את חברת MDRM הישראלית, שהתמחתה בפיתוח פתרונות להפצת תכנים מאובטחים באמצעות כרטיסי זיכרון פלאש. בדצמבר 2006 קנתה את מתחרתה הישראלית אם סיסטמס (M-SYSTEMS), שנוסדה על ידי דב מורן בשנת 1989, ושנודעה במיוחד כמפתחת של הדיסק און קי, בסכום של 1.55 מיליארד דולר. באמצע 2008 הגישה ענקית האלקטרוניקה הקוריאנית סמסונג הצעת רכש בסך 5.85 מיליארד דולר לסנדיסק שנדחתה. ברבעון השלישי של 2008 שלטה חברת סנדיסק על 14% מהשוק העולמי של שבבי זיכרון ההבזק, מעט אחרי חברת טושיבה ששלטה על 18%.

ביולי 2010 הודיע מייסד החברה, אלי הררי, על פרישתו בסוף השנה אחרי 22 שנה של ניהול. יורשו של הררי היה סנג'אי מרוטרה, סמנכ"ל התפעול בחברה ומייקל מרקס מונה ליו"ר סנדיסק. החברה המשיכה לצמוח וברבעון הראשון של 2013 הכתה את תחזיות הרווחים שלה.

באוקטובר 2015 הודיעה וסטרן דיגיטל על רכישת סנדיסק תמורת 19 מיליארד דולר, והרכישה הושלמה ב-12 במאי 2016.

==מוצרים==
<gallery widths="100px" heights="100px" perrow="5">
תמונה:SanDisk Cruzer Titanium 02.jpg|דיסק און קיי קרוזר
תמונה:Memory stick m2.jpg|זיכרון הבזק ממורי סטיק המיועד לטלפונים סלולרים
תמונה:Compactflash-512mb.png|זיכרון קומפקט פלש המיועד בעיקר למצלמות
תמונה:Sandisk.jpg|נגן MP3
תמונה:Sansa1.jpg|נגן MP3 סנסה
</gallery>

== קישורים חיצוניים ==

* 

* 
* 

== הערות שוליים ==

קטגוריה:חברות אמריקאיות שנסחרו בנאסד"ק
קטגוריה:יצרני חומרה אמריקאים
קטגוריה:זוכי המדליה הלאומית לטכנולוגיה ולחדשנות: חברות
תומאס קרלייל

תומאס קרלייל
תומאס קרלייל (באנגלית: Thomas Carlyle; 4 בדצמבר 1795 – 5 בפברואר 1881) היסטוריון והוגה דעות בריטי.

==ביוגרפיה==

רכש את השכלתו באוניברסיטת אדינבורו ועסק בהוראה. בסקוטלנד זכה להצלחה ספרותית מועטה בלבד, לכן עקר ללונדון בשנת 1834, שם כתב את חיבורו המפורסם המהפכה הצרפתית: היסטוריה.

השקפתו הקלוויניסטית הביאה את קרלייל לייחס חשיבות עליונה לדמות היחיד ולהשפעתו על ההיסטוריה האנושית. רעיון זה בולט ביותר בחיבורו על גיבורים, עבודת גיבורים, ומידת הגבורה בדברי הימים (1841).

בה בעת היה קרלייל מודע למעשי עוול חברתי ומודעות זו המריצה אותו לפנות אל מצפונם של בני תקופתו, שכל מעייניהם היו נתונים לשיפור מצבם החומרי, ולדרוש מהם לדאוג לשכבות המקופחות, כדי שלא תאבד האומה את איכותה המוסרית, ואם ב"איכות המוסרית" עסקינן, קרלייל דגל בעליונות לבנה, והחזרת העבדות וגירוש כל יהודי אירופה.

להשקפותיו של קרלייל הייתה השפעה רבה על מחוקקים ליברלים באנגליה בתקופתו, ויש האומרים כי אף שימשו בסיס לפולחן אישיות המנהיג בתורות טוטליטריות במאה ה-20.

במאה ה-19, תומאס קרלייל וההוגים הרברט ספנסר וסידני סמית' הפכו את המונח "הסרט האדום" לביטוי עממי המבטא את התיעוב שאדם חש כלפי כל שלטון באשר הוא.

==לקריאה נוספת==
*תומאס קרלייל, מתוך עבר והווה. מאנגלית: אביעד שטיר. דחק, גיליון י"ב, 2020.

== קישורים חיצוניים ==

* תומאס קרלייל, [http://benyehuda.org/einhorn/index.html#xlat על גיבורים, עבודת גיבורים, ומידת הגבורה בדברי הימים] בתרגום לעברית מאת איסר יוסף אינהורן, באתר פרויקט בן-יהודה
* 
* 
* 
* 

קטגוריה:בוגרי אוניברסיטת אדינבורו
קטגוריה:היסטוריונים בריטים
קטגוריה:סופרים סקוטים
קטגוריה:בריטים שנולדו ב-1795
קטגוריה:בריטים שנפטרו ב-1881
קטגוריה:מונצחים בשלט כחול של ארגון המורשת האנגלית
צליעה

צליעה היא מצב של הליכה א-סימטרית של אדם או חיה.

צליעה, המתבטאת באי יכולת לדרוך כשורה על כף הרגל, עשויה לנבוע מפגיעה ברגל או משינוי ביכולת לייצר יציבה רגילה עקב הפרעה נוירולוגית או פיזית במפרקים, בשרירים, בעצמות או בעצבים הנדרשים להליכה תקינה. ישנו מספר רב של גורמים העלולים לגרום לצליעה, בהם אף בעיות נוירולוגיות הפוגעות בעִצבוב (יצירת עצב) מערכת התנועה, אך לרוב מדובר בתופעה חולפת הנגרמת בעקבות פגיעה בשלמות הרצועה המפרקית ברגל.

==תסמינים==
נקע של הרגל עלול לגרום לצליעה - אי יכולת לדרוך על כף הרגל בצורה תקינה
[[צילום רנטגן של הברך. זיהומים בברך עלולים להוביל לצליעה עקב כאב.]]
פגיעות גופניות ומצבי טראומה גופנית המתבטאות בחבלות שונות לאזורים שונים בגפיים התחתונות עלולות לגרום לנזקים היכולים להתבטא בצליעה. לעיתים הדבר נובע מזיהום של הרגל, או חבלה כלשהי שאינה מאפשרת דריכה תקינה, תחת כובד משקלו של הגוף, על האזור הפגוע בכף הרגל, ובכך, מונעת הליכה תקינה ומובילה לצליעה (כך, למשל, קורה לאדם הסובל מנקע בקרסול).
גם יבלת בכף הרגל עשויה להוביל לצליעה עקב הלחץ והכאב על האזור הפגוע.
בנוסף לכך, ישנם גורמים רבים לצליעה כמו: גורמים התפתחותיים, בעיה מולדת, דלקת פרקים חמורה, מחלה ממאירה וכדומה.

השבר השכיח ביותר המתואר בהקשר של צליעה מכונה: Toddlers fracture – שבר ספירלי בעל תזוזה מינימלית בין שני חלקי השבר המתרחש לעיתים קרובות בחלק התחתון של עצם השוק. פגיעות טראומה שכיחות אחרות הן נקיעה של מפרקים כגון מפרק הקרסול ואחרים.

===זיהומים===
ישנם מספר סוגים של זיהומים היכולים להביא לצליעה:

* זיהום של העצם (בלועזית: אוסטיאומיאליטיס (Osteomyelitis)) - נוכחות של חיידק מזהם ברקמת העצם וכאב נלווה, גורם לצליעה או, במידה והוא קיים בעצם של הגפיים העליונות, – חוסר תנועה רציני, או אף שיתוק רצוני של הגפה.

* זיהום מפרקי (Septic arthritis) - זיהום בו יש נוכחות של חיידקים מזהמים באזור המפרק שבין שתי עצמות.

* Diskitis - זיהום באזור הסחוסי המפריד בין חוליות עמוד השדרה, המוביל למנח לא תקין של כלל העצמות ולעיקום השלד, ובכך, לקיצור הרגל או עיוות בהליכה - צליעה.

* זיהומים של רקמת העור (Cellulitis) - זיהומים לרוב באזור הברך, שיכולים ליצור כאב בהנעת הגפה וצליעה על אף שאין מעורבות אמיתית של החלק הגרמי ברגל.

זיהומים הגורמים לצליעה דורשים לרוב אשפוז וטיפול מיידי ללא דיחוי.

===פריקה של מפרק הירך=== 

במפרק הירך (Developmental Dysplasia of the Hip), ישנה תופעה שכיחה של נקע או פריקה המתרחשת לרוב בלידה. מדובר בפריקה מלאה או חלקית של המפרק, או פיגור בהתפתחות גג המפרק בתקופה שלאחר הלידה.

חוסר אבחון וטיפול מהיר בתופעת פריקת הירך עלול לגרום להתפתחות לקיצור הרגל, או לגדילה עקומה של המפרק ובעקבות כך לצליעה. 

==טיפול==
קיומו של חום במקביל לצליעה הוא סימן מכוון למקור זיהומי העומד בבסיסה של התופעה.
הפתרון הטוב ביותר (לצליעה שאינה נגרמת מפגיעה נוירולוגית או ממחלה) לשיפור מצב הרגל עד להעלמת התופעה הוא מניעת מאמץ מרובה מהרגל הצולעת ומתן אפשרות לרגל להשתקם ולהתאחות בטבעיות על ידי הגוף עצמו.

במצבים של צליעה חמורה או במצבים שאינם מאפשרים הליכה כלל, יש לפנות לבית חולים בהקדם האפשרי לאחר הופעת התסמינים, על מנת לקבל טיפול מחשש לזיהום או לשבר (ישנם שברים שאינם מתגלים על ידי מישוש אזור פגוע בעת פגיעה פיזית, אלא רק על ידי בדיקת רנטגן או CT).

== ראו גם ==
*פריקה
*טראומה גופנית
*נקע

קטגוריה:תסמינים וסימנים הקשורים למערכת העצבים ולמערכת השריר-שלד
אוניברסיטת מיאמי

אוניברסיטת מיאמי (באנגלית: University of Miami, נקראת גם: Miami of Florida, או UM, הידועה בכינויה מקבוצות הספורט The U) היא אוניברסיטה פרטית שנוסדה בשנת 1925 בקורל גייבלס שבפלורידה, בקרבת העיר מיאמי.
באוניברסיטה לומדים כ-15 אלף תלמידים מכל חמישים מדינות ארצות הברית ומ-148 מדינות נוספות. נכון להיום יש כ-2,348 חברים במשרה מלאה בפקולטה.

בשנת 2003, החלה האוניברסיטה בקמפיין גיוס כספים שנקרא "מומנטום" כדי לשפר את הצוות ואת מתקני האוניברסיטה. בסוף הקמפיין, בפברואר 2008, אוניברסיטת מיאמי גייסה 1.4 מיליארד דולר והפכה לאוניברסיטה הצעירה בארצות הברית שגייסה מעל מיליארד דולר והראשונה שעשתה זאת בפלורידה, מתוך 56 אוניברסיטאות שניהלו קמפיין מסוג זה אוניברסיטת מיאמי היא המוסד הפרטי היחיד שהשיג עד כה מטרה זאת.

במוסד ישנה מגמת מוזיקה מהטובות בארצות הברית, בין בוגריה הבולטים נמנים הגיטריסטים פאט מתיני וחירם בולוק, הבסיסט ג'אקו פסטוריוס והמתופף דן גוטליב.

במהלך שנות ה-80 החלה האוניברסיטה להתפרסם על ידי קבוצת הפוטבול של האוניברסיטה. חלק מהפרסום היה שלילי בשל סגנון המסיבות של הקבוצה, מה שהוביל לחקיקת חוק המגביל מסיבות בפוטבול מכללות. באמצע שנות ה-90, קבוצת הפוטבול איבדה מיכולתה לאחר הגבלות של ה-NCAA (הארגון האחראי על ספורט מכללות בארצות הברית) עקב עבירה על חוקי הארגון. האוניברסיטה הצליחה לחזור לעצמה ובשנת 2000 נשדדה מהגעה למשחק האליפות שלא כצדק, בשנת 2001 לקחה את האליפות החמישית בתולדותיה. בשנת 2002 הגיעה הקבוצה לגמר ארצות הברית אך הפסידה על טעות שיפוט. ה-NCAA חקרו את האוניברסיטה באשמת עבירה על חוקי הארגון, מאחר שהארגון עבר על החוק במהלך ביצוע החקירה, על האוניברסיטה נגזר עונש מזערי. קבוצת הפוטבול השיגה 5 אליפויות בשנים: 1983, 1987, 1989, 1991, 2001.

== קישורים חיצוניים ==

* 
*[http://www.themiamihurricane.com עיתון האוניברסיטה] 
*[http://www.nndb.com/edu/546/000079309/ האוניברסיטה ב-NNDB]
* 

מיאמי
*
מיאמי
עיצוב מכוון משתמש

עיצוב מכוון משתמש הוא פרדיגמת עיצוב שבה שמים דגש רב יותר על הצרכים, הרצונות והמגבלות של משתמש הקצה בתוכנה, בכל שלב בתהליך העיצוב. ניתן לאפיין את המונח עיצוב מכוון משתמש בתור תהליך של פתירת בעיה רב-שלבית שבו נידרשים המעצבים גם לאשש את הנחותיהם, באשר לשימוש המשתמשים בממשק, בעולם האמיתי עם משתמשים אמיתיים. מבחני שימושיות כאלה חשובים כיוון שלרוב קשה לחזות כיצד המשתמשים יבינו את הממשק, וכיצד הם ילמדו להשתמש בו.

ההבדל העיקרי מפרדיגמות אחרות לעיצוב ממשקים הוא בניסיון לייעל את ממשק המשתמש בנוגע לדרכי העבודה, הצרכים והדרישות של המשתמש, במקום להכריח אותו להתאים את עצמו לדרכי העבודה.

== גישות ומודלים ==
מודלים של עיצוב מכוון משתמש נועדו לעזור למעצבים ליצור מוצרים המותאמים למשתמשים שלהם. במודלים אלה, מתחשבים בדרישות המשתמש כבר מהשלב הראשון, והן נכנסות למחזור החיים של המוצר. המאפיין העיקרי במודלים אלה הם השתתפות פעילה של משתמשים אמיתיים.

== המטרה ==
עיצוב מכוון משתמש עונה על שאלות בנושאי השימוש והמטרות של המשתמשים, ואז משתמש בממצאים כדי להחליט בשלבי העיצוב והפיתוח. פרדיגמה זו מחפשת תשובות לשאלות הבאות:
* מי הם המשתמשים של התוכנה?
* מה המשימות והמטרות של המשתמשים?
* מה רמת הידע והניסיון של המשתמשים בתוכנה, או בתוכנות דומות לה?
* אילו אפשרויות המשתמשים צריכים לקבל מהתוכנה?
* לאיזה מידע המשתמש עלול להיות צריך, ובאיזה צורה הם צריכים אותו?
* איך המשתמשים חושבים שהתוכנה אמורה לעבוד?

== יסודות ==
קיימים מספר יסודות לעיצוב מכוון משתמש. העיקריים שבהם מובאים כאן:

===נראות===
הנראות עוזרת למשתמש לבנות מודל מחשבתי של התוכנה. מודלים אלה עוזרים למשתמש לחזות את ההשפעות של הפעולות בזמן השימוש בתוכנה. רכיבים חשובים בתוכנה (כדוגמת רכיבי ניווט) צריכים להיות מודגשים. המשתמשים אמורים להיות מסוגלים להבין במבט חטוף מה הם יכולים לבצע ומה לא בעזרת התוכנה שבה הם משתמשים.

===נגישות===
המשתמשים אמורים למצוא במהירות ובקלות את המידע שהם צריכים בתוכנה. למשתמשים אמורים להיות דרכים שונות למציאת המידע שאותו הם מחפשים, כגון רכיבי ניווט, אפשרויות חיפוש, תוכן עניינים, מספרי עמודים, צביעת מידע וכדומה. רכיבי הניווט בתוכנה או במסמך אמורים להיות אחידים. במסמכים, האפשרות לרפרף על מסמך מאפשרת למשתמשים למצוא את חלקי המידע שאותו הם צריכים מבלי לקרוא את כל המסמך, ולשם כך ניתן שימוש באותיות מודגשות או נטויות.

===שפה===
על המעצב להחליט על השפה שבה התוכנה תשתמש. ברוב המקרים, אלא אם נדרשים לכך, לא מומלץ להשתמש במונחים טכניים מידי.

==ראו גם==
* שמישות
* עיוורון כרזות

קטגוריה:תוכנה

fi:ISO 13407
אילן ברקוביץ'

אילן ברקוביץ (נולד ב-3 באוגוסט 1973) הוא משורר ומבקר שירה ישראלי.

==ביוגרפיה==
אילן ברקוביץ' פרסם עד כה שישה ספרי שירה, וכן שירים רבים בעיתונות הספרותית ובכתבי העת לשירה, בהם "שבו", "מאזנים" ו"הליקון". ספרו "תפוזים" זכה לביקורות אוהדות, בין השאר מצד המשורר יצחק לאור. שלושה מהספרים שראו אור הם חלק מטרילוגיה מתוכננת: "תפוזים" "חרובים" ו"חרוזים". שירתו של ברקוביץ' עוסקת באהבה לגווניה, והוא רואה את עצמו כטרובדור הנאמן למסורת השירית העתיקה.

בשנת 2008 החל ברקוביץ' לפרסם מדור קבוע בשם 'משורר בשטח' במוסף לתרבות וספרות של העיתון "הארץ". המדור מתמקד בשירה צעירה ונכתב בטון הצהרתי ומהפכני שעורר תגובות רבות, בהן נזעמות.

בנוסף ליצירתו, ברקוביץ' סיים בהצטיינות את לימודי התואר הראשון והשני באוניברסיטת ת"א, בחוגים לפילוסופיה כללית ולספרות עברית. עבודת הגמר שלו עסקה בשירת החול של המשורר ר' ישראל נג'ארה על פי ספרו האגרתני "מימי ישראל" (1600, ונציה). כמו כן, ברקוביץ' משמש כחוקר במרכז קיפ לחקר הספרות והתרבות העברית באוניברסיטת תל אביב.
בשנת 2021 קיבל תואר דוקטור מבית-הספר למדעי היהדות וארכאולוגיה שבאוניברסיטת תל אביב. בעבודת הדוקטור שלו חקר את שירתם המוקדמת של אמיר גלבע, ע' הלל ופנחס שדה.

==ספריו==
* מודה באהבה (הוצאת סער, 1995)
* תפוזים (הוצאת אבן חושן, 2007)
* חרובים (הוצאת אבן חושן, 2010)
* חרוזים (הוצאת אבן חושן, 2014)
* המשורר האשכנזי האחרון (הוצאת פרדס, 2016)
* הכל שירה - האוסף האקלקטי (הוצאת ספרי עיתון 77, 2022)

==לקריאה נוספת==
* נוית בראל. [https://web.archive.org/web/20091128115133/http://www.hebrew-writers.org/article.asp?catalogid=46 מצעד המשורר]. מאזנים, כרך פ"א, גל' 2 (אדר א' תשס"ח, פברואר 2008), עמ' 48–49.

== קישורים חיצוניים==

* 
* 
* אילן ברקוביץ' [http://nillydagan.com/סופ-ש-שירה-78-29-9-2016/2233-אילן-ברקוביץ באנתולוגיה מקוונת לשירה עברית באתר של נילי דגן]

;מן הביקורת
* 
* אלי אשד, [http://www.e-mago.co.il/news/448.htm אילן ברקוביץ' - טרובדור אן מנדרין?] , אתר "אימגו"
* שושנה ויג, [http://www.e-mago.co.il/Editor/literature-2097.htm גם ג'ינג'י וגם משורר], ריאיון עם ברקוביץ, אתר "אימגו"

;ראיונות
* 

;משיריו
* 
* 
* 
* 
* 
* 

==הערות שוליים==

קטגוריה:משוררים כותבי עברית
קטגוריה:משוררים ישראלים
קטגוריה:מבקרי ספרות ישראלים
קטגוריה:בעלי תואר דוקטור מאוניברסיטת תל אביב
קטגוריה:חוקרי שירה ישראלים
קטגוריה:ישראלים שנולדו ב-1973
טרל מקנטייר

טרל מקנטייר (באנגלית: Lance Terrell McIntyre; נולד ב-18 באוקטובר 1977) הוא כדורסלן עבר אמריקאי ששיחק בעמדת הרכז.

מקנטייר עבר לסיינה בעונת 2006, מקבוצת רג'יו אמיליה מהליגה השנייה באיטליה, "סרייה ב'". סיינה משחקת כיום בליגת העל האיטלקית בכדורסל "סרייה א'" וביורוליג. בעונת הכדורסל 07-08 זכה מקנטייר עם קבוצתו סיינה באליפות האיטלקית. בעונה זו קלע בממוצע 12 נקודות למשחק, 4 אסיסטים, ו-2 ריבאונדים. ב-2008 זכה בתואר ה-MVP בסופר קאפ האיטלקי.
בקיץ 2010 חתם במלאגה.

==קישורים חיצוניים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני מנס סאנה סיינה
קטגוריה:כדורסלני פלקנסטרו רג'אנה
קטגוריה:כדורסלני אוניברסיטת קלמסון
קטגוריה:כדורסלני פייטוויל פטריוטס
קטגוריה:כדורסלני לובן בראונשווייג
קטגוריה:קרוליינה הצפונית: כדורסלנים
קטגוריה:אמריקאים שנולדו ב-1977
אלפרד רדל

אלפרד רֶדל (בגרמנית: Alfred Redl, 14 במרץ 1864 - 25 במאי 1913) היה קצין אוסטרי, שעמד בראש מחלקת הריגול הנגדי של לשכת הראיות באוסטריה-הונגריה בתקופה שלפני מלחמת העולם הראשונה, ושימש למעשה כסוכן של האימפריה הרוסית, אויבתה העיקרית של אוסטריה-הונגריה.

== חייו ==
רדל נולד למשפחה גרמנית רומית-קתולית בעיר למברג שבקיסרות האוסטרו-הונגרית (כיום לבוב, אוקראינה). אביו פרנץ היה קצין צבא בדימוס שעבד כפקיד בחברת הרכבת. לאחר שלמד בפנימייה צבאית סמוך לברנו התגייס לצבא האוסטרי והתקדם במהרה בסולם הדרגות, על-אף שבאותה עת נשמרו התפקידים הבכירים לבני המעמד העליון. התקדמותו המהירה במערך המודיעין נבעה מתבונתו, קפדנותו וחריצותו, וכן משליטתו באוקראינית, רוסית ופולנית. בתפקידו במחלקת הריגול הנגדי הכניס רדל טכניקות מתקדמות לזמנו.

לא לגמרי ברור מה היה המניע המרכזי שדחף את רדל לבגוד במולדתו ולמסור מידע לאויביה. ייתכן שנסחט עקב נטיותיו ההומוסקסואליות, וייתכן שהמניע העיקרי היה כספי. ידוע שקיבל סכומי כסף גדולים בתמורה למידע שמסר.

רדל ריגל עבור רוסיה מ-1903 ועד שנתפס ב-1913, ושימש מקור מידע ראשון במעלה. הוא העביר מפות, תוכניות מבצעיות, תוכניות גיוס, צילומים וקודים סודיים. בין היתר מסר את כל פרטי תוכנית הפלישה של אוסטריה-הונגריה לסרביה, שכונתה "תוכנית 3". הרוסים העבירו את המידע לסרבים, שנעזרו בו כדי להיערך לפלישה האוסטרית לארצם ב-1914 ולבלום אותה על-אף נחיתותם המספרית. כן מסר רדל מידע על סוכנים לטובת אוסטריה שפעלו ברוסיה, בהם מרגלים ששלח בעצמו ורוסים בוגדים. רדל אף חיבל במאמץ המודיעיני האוסטרי על ידי מסירת ידיעות כוזבות על היערכותה הצבאית של רוסיה. הרוסים סייעו לו מעת לעת לחשוף סוכנים נמוכי דרג, כדי לשפר את מעמדו ויוקרתו.

ב-1912 עבר רדל לכהן כראש המטה של הקורפוס השמיני, שהוצב בפראג.

מקסימיליאן רונגה, שירש את רדל כראש מחלקת הריגול הנגדי, הביא לחשיפתו לאחר שנמסר לו על תכתובת דואר חשודה: מעטפות דואר שהכילו כסף בלבד, ללא כל מכתב. לאחר חשיפתו, ב-25 במאי 1913, הודה רדל שריגל לטובת רוסיה. ראש המטה הכללי האוסטרו-הונגרי, קונרד פון הצנדורף, הורה להשאיר אותו לבדו עם אקדח, ורדל התאבד בירייה, מבלי שהתאפשר למודיעין האוסטרו-הונגרי לעמוד על מהות המידע שמסר. חשיפתו של מרגל בכיר במטה הכללי גרמה לפגיעה במורל באוסטריה-הונגריה, שממילא נתפסה בעיני רבים כיישות אנכרוניסטית שקִצה קרוב. ההיקף המלא של הנזק שגרם התגלה במהלך מלחמת העולם הראשונה, כאשר חומר מודיעיני רוסי נפל לידי צבא גרמניה, בעלת בריתה של אוסטריה.

ב-1985 יצא למסכים סרטו של הבמאי ההונגרי אישטוואן סאבו, "קולונל רדל". הסרט, שהתבסס על מחזה מאת ג'ון אוסבורן האנגלי, עסק בסיפורו של אלפרד רדל שדמותו גולמה על ידי השחקן הגרמני קלאוס מריה ברנדאואר. הפרשה נזכרת גם בספרו של שטפן צווייג "העולם של אתמול".

== קישורים חיצוניים ==

* [http://www.essortment.com/colonel-alfred-redl-biography-20728.html ביוגרפיה של רדל]
* [http://www.trivia-library.com/a/world-war-i-russian-spy-col-alfred-redl.htm ביוגרפיה קצרה של רדל]
* 

==הערות שוליים==

קטגוריה:אנשי צבא אוסטרו-הונגרים
קטגוריה:מתאבדים: אנשי צבא
קטגוריה:מרגלים שריגלו למען רוסיה
קטגוריה:אוסטרים שנולדו ב-1864
קטגוריה:אוסטרים שנפטרו ב-1913
קטגוריה:אנשי צבא להט"בים
פאול ניגלי

פאול ניגלי (בגרמנית: Paul Niggli) (26 ביוני 1888 – 13 בינואר 1953) קריסטלוגרף שווייצרי שהיה מחלוצי הקריסטלוגרפיה באמצעות קרני רנטגן.

==ביוגרפיה==
ניגלי נולד בעיירה צופינגן (Zofingen) שבקנטון ארגאו. הוא למד תחילה בבתי ספר בעיר ובאראו (Aarau), בירת הקנטון. בין 1907 ל-1911 הוא למד במכון הטכנולוגי של ציריך שבציריך (אלברט איינשטיין היה אחד ממוריו), וסיים את לימודיו כמהנדס. תקופה קצרה שימש כאסיסטנט במכון הפיזיוכימי שבאוניברסיטת קרלסרוהה, וחזר לשווייץ על מנת ללמוד באוניברסיטת ציריך שם קיבל את הדוקטורט. בשנים 1913-1912 עסק במחקר במעבדה הגאופיזית במכון קארנגי בוושינגטון. ב-1913 הוא הכין את ההביליטציה (פוסט דוקטורט במדינות דוברות גרמנית) במכון הטכנולוגי, ושנה אחר כך גם באוניברסיטת ציריך, וקיבל תואר פריבט-דוצנט. בין השנים 1920-1915 הוא לימד באוניברסיטאות לייפציג וטיבינגן.

ב-1920, בהיותו בן 32 בלבד, הוא התמנה למדען הראשי במכון למינרלוגיה ופטרוגרפיה (Institut für Mineralogie und Petrographie) ועבד במכון עד 1949. באותה שנה (1920) הוא קיבל מינוי כפרופסור למינרלוגיה במכון הטכנולוגי של ציריך (ETH - Eidgenössische Technische Hochschule) ובאוניברסיטת ציריך (בין שני המוסדות יש קשר וסגל משותף) במקום אולריך גרובנמן (Ulrich Grubenmann), המורה שלו למינרלוגיה במכון שפרש. ניגלי שימש בתפקיד במשך 32 שנים עד סמוך למותו. בין השנים 1928 ל-1931 הוא שימש כרקטור במכון הטכנולוגי של ציריך, ובשנים 1942-1940 היה רקטור באוניברסיטת ציריך. כמו כן שימש ניגלי כנשיא הוועדה הגאוטכנולוגית של שווייץ ושירת כחבר בוועדה הגאולוגית של שווייץ.

==עבודתו==
פאול ניגלי פרסם כ-200 מאמרים וכתב כ-15 ספרים בעיקר בתחום מדעי כדור הארץ וגם בתחומים משיקים. עיקר מחקריו היו בתחום הקריסטלוגרפיה והמושגים הבסיסיים של המבנה הגבישי, יישום סטריאוכימיה לגבישים ומינרלים, חקר עופרות מתכת, ניתוח הרכבים כימיים של מגמה, סלעי יסוד וסלעים מותמרים, הקשרים בין מינרלים נלווים, ומחקר השלג ומפולות שלגים. המטרה אליה שאף כל חייו הייתה מיזוג התחומים השונים של מדעי כדור הארץ. 

על שמו "ערכי ניגלי" (Niggli-Werte) – שיטות חישוב בתחום הפטרוכימיה, ו"נוסחת ניגלי" - <math>\mathrm
דונה שלאלה

דונה עדנה שלאלה (באנגלית: Donna Edna Shalala; נולדה ב-14 בפברואר 1941) היא פוליטיקאית אמריקאית, שכיהנה כחברת בית הנבחרים של ארצות הברית מטעם מחוז הקונגרס ה-27 של מדינת פלורידה בשנים 2019–2021. קודם לכן כיהנה כנשיאת אוניברסיטת מיאמי, וכמזכירת הבריאות ושירותי האנוש של ארצות הברית בשנים 1993–2001 תחת הנשיא ביל קלינטון.

==ביוגרפיה==
שלאלה נולדה כאחת מזוג תאומות בקליבלנד שבאוהיו להורים מהגרים ממוצא לבנוני. סיימה תואר ראשון ב-1962 בקולג' מערבי לנשים (שהתמזג עם אוניברסיטת מיאמי (אוהיו) ב-1976). שלאלה שירתה בהתנדבות בחיל השלום באיראן מ-1962 עד 1964 שם היא התחברה למתנדבים אחרים בניסיון להקים קולג' חקלאי. את התואר השני והדוקטורט שלה עשתה באוניברסיטת סירקיוז שבניו יורק.

לימדה בקולג' ברוך (חלק מהאוניברסיטה העירונית של ניו יורק), ובאותה תקופה הייתה חברת האיגוד המקצועי של המורים. ב-1972 קיבלה מינוי פרופסורה לחינוך ומדע המדינה במכללה להכשרת מורים של אוניברסיטת קולומביה.
בשנים 1977–1980 שימשה, במקביל לקריירה האקדמית, כיועצת במשרד לפיתוח עירוני של ממשלת ארצות הברית.

ב-1980 מונתה כנשיאת מכללת הנטר, תפקיד אותו מילאה עד 1988. שימשה כנשיאת אוניברסיטת ויסקונסין–מדיסון בין השנים 1988 ל-1993.

משנת 1993 ולמשך 8 שנים כיהנה בתור מזכירת מחלקת הבריאות ושירותי האנוש של ארצות הברית בזמן כהונת הנשיא ביל קלינטון.

משנת 2001 עד 2016 הייתה נשיאת אוניברסיטת מיאמי (UM), אוניברסיטה פרטית בקורל גלייבלס פלורידה.

ביולי 2008 קיבלה שלאלה את מדליית החירות הנשיאותית, מידי הנשיא ג'ורג' ווקר בוש, העיטור האזרחי הגבוה ביותר במדינה. במהלך בחירות 2018 בארצות הברית התמודדה על מושב בבית הנבחרים כנציגת מחוז הקונגרס ה-27 של מדינת פלורידה. ביום הבחירות הכלליות הביסה את הנציגה המכהנת של המחוז מטעם המפלגה הרפובליקנית, אליאנה רוס-לאטינן. היא הושבעה לתפקיד בינואר 2019. שלאלה חברה בוועדת החינוך והעבודה ובוועדת הכללים של בית הנבחרים.

ב-4 בנובמבר 2020 הפסידה שלאלה בבחירות שהתקיימו במחוז הקונגרס ה-27 של פלורידה, למועמדת המפלגה הרפובליקנית מריה אלווירה סלזאר.

== קישורים חיצוניים ==

* 

* 
* 
* [http://www6.miami.edu/UMH/CDA/UMH_Main/0,1770,8548-1;8823-3,00.html ביוגרפיה באתר אוניברסיטת מיאמי]
* [http://www.nndb.com/people/260/000024188/ פרופיל רשמי ב NNDB]

== הערות שוליים ==

קטגוריה:בוגרות אוניברסיטת סירקיוז
קטגוריה:בוגרי אוניברסיטת סירקיוז
קטגוריה:בעלי תואר דוקטור מאוניברסיטת סירקיוז
קטגוריה:סגל אוניברסיטת ויסקונסין–מדיסון
קטגוריה:סגל אוניברסיטת קולומביה
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:מזכירות הבריאות ושירותי האנוש של ארצות הברית
קטגוריה:מזכירי הבריאות ושירותי האנוש של ארצות הברית
קטגוריה:חברי הקבינט של ארצות הברית בממשל ביל קלינטון
קטגוריה:זוכות מלגת גוגנהיים
קטגוריה:זוכי מלגת גוגנהיים
קטגוריה:חברות בית הנבחרים של ארצות הברית מפלורידה
קטגוריה:חברי בית הנבחרים של ארצות הברית מפלורידה
קטגוריה:חברות היכל התהילה הלאומי לנשים
קטגוריה:סגל אוניברסיטת מיאמי
קטגוריה:סגל מכללת ברוך
קטגוריה:חברי הקונגרס ה-116 של ארצות הברית
קטגוריה:מקבלות מדליית החירות הנשיאותית
קטגוריה:מקבלי מדליית החירות הנשיאותית
קטגוריה:אמריקאיות שנולדו ב-1941
קטגוריה:אמריקאים שנולדו ב-1941
יגאל רביד

יגאל רביד (צימט) (נולד ב-13 באוגוסט 1957) הוא שדרן רדיו, מגיש טלוויזיה ועיתונאי ישראלי.

==ביוגרפיה==
רביד נולד וגדל בבני ברק כיגאל צימט. משפחתו היא מראשוני המתיישבים בבני ברק. הוא בוגר גימנסיה הרצליה.

בשנת 1976 התגייס לצה"ל ושירת במשך שנה וחצי בגלי צה"ל ואת שאר השירות בחיל החינוך.

למד מדע המדינה באוניברסיטת תל אביב ועבד בעסק שהקים אביו, צבי צימט, מחלוצי ענף הרכב בישראל, שסיפק חלקים למכוניות שיוצרו בישראל.

ב-1983 התקבל לקורס שדרנים בקול ישראל, ובשנות השמונים הגיש ברשת ג' את התוכניות "המצעד הלועזי", "הצעקה האחרונה", "הצגה יומית" ושידורים מיוחדים מחוץ לאולפן.

ב-1988 התקבל לתוכנית מיוחדת לחילופי עיתונאים צעירים בארצות הברית, ובין השנים 1989–1992 חי בלוס אנג'לס ושידר לקול ישראל ולערוץ הראשון. היה אחראי לדיווחים מטקסי האוסקר, המהומות בעקבות תקיפת רודני קינג וכן הפעיל שעה יומית ברדיו מקומי לקהילה הישראלית שנקראה "גלי אל. איי.".

לאחר מלחמת המפרץ והשינויים בעולם התקשורת בישראל (הרחבת רשתות הרדיו ושידורי הערוץ השני) חזר לישראל, ובשנים 1993–1996 ערך והגיש חדשות ויומנים ברשת ב'.

בשנת 1996 החל לשמש כעורך ומגיש בערוץ הראשון, בו הוביל משדרים מיוחדים כגון אירוויזיון 1999, והנחה טקסים ואירועים בינלאומיים בישראל ובחו"ל.

בשנת 1998 עזב לערוץ 2, שם עבד בחברת החדשות והגיש תוכניות במסגרת זכייניות ערוץ 2.

ב-2003 שב רביד לערוץ הראשון ובשנים 2006–2017 הגיש את התוכנית "כך היה", המבוססת על ארכיון הטלוויזיה הישראלית. רביד הוא משתתף קבוע בתוכניות אקטואליה ותרבות המשודרות במדינות איגוד השידור האירופי.

בעקבות טענתו של רביד להתנכלות מצד מנהל חטיבת החדשות של הערוץ הראשון, משה נסטלבאום, הוציא מבקר המדינה, יוסף שפירא, ביולי 2013, צו זמני להגנת חושף שחיתות, האוסר על רשות השידור לפגוע ברביד. בתביעות הדדיות שהגישו רביד ונסטלבאום לבית הדין האזורי לעבודה נפסק שעל נסטלבאום לשלם לרביד פיצוי בסך 150,000 ש"ח בגין הטרדה מינית, התנכלות ולשון הרע, ועל רביד לשלם לנסטלבאום פיצוי בסך 85,000 ש"ח בגין לשון הרע. בתביעה ובערעור נפסקו פיצויים גם ממפרק רשות השידור.

מאז שנת 2019 משמש כתב כאן רשת ב' בלוס אנג'לס ומשדר בעיקר בתוכנית השעה הבינלאומית עם ערן סיקורל

בנובמבר 2017 החל להגיש תוכנית שבועית בשם "היה היה" בתחנת הרדיו רדיוס 100FM.

ביוני 2024 הצטרף לערוץ החדשות i24NEWS והחל לשמש כשליח הערוץ בארצות הברית. 

מיולי 2019 מתגורר רביד בלוס אנג'לס.

==קישורים חיצוניים==

* 
* 
* 

==הערות שוליים==

קטגוריה:מנחי טלוויזיה להט"בים ישראלים
קטגוריה:עיתונאים להט"בים ישראלים
קטגוריה:שדרני רדיו ישראלים
קטגוריה:הערוץ הראשון: שדרנים ומנחים
קטגוריה:מנחי האירוויזיון בישראל
קטגוריה:סגל חברת החדשות
קטגוריה:בוגרי גימנסיה הרצליה
קטגוריה:בוגרי אוניברסיטת תל אביב
קטגוריה:ישראלים שנולדו ב-1957
ברפיליה

ברפיליה (בערבית: برفيلية) היה כפר ערבי באזור גבעות יהודה, שהשקיף אל שפלת לוד ממערב ואל הרי ירושלים ממזרח. הכפר היה ממוקם באזור מודיעין-מכבים-רעות של ימינו וכ-11 קילומטרים מזרחית לרמלה, על גבעה בגובה 230 מטר מעל פני הים. הכפר היה שייך לנפת רמלה במחוז לוד. כיום נמצאת הגבעה בקצה המערבי של מודיעין, ליד שכונת אבני-חן.

== היסטוריה ==
ברפיליה שכן על הדרך הרומית העתיקה שהובילה מיפו לירושלים. גבעת ברפיליה הייתה מיושבת כבר בתקופה הצלבנית וייתכן שאף קודם לכן. מהמאה ה-16, וייתכן שאף מוקדם יותר, הייתה הגבעה מיושבת בקביעות.

בתקופת האימפריה העות'מאנית היה במקום ישוב שכלל 8 משפחות מוסלמיות. התושבים התפרנסו מעבודת אדמה ושילמו מס בשיעור של 25% מגידוליהם. ברשימת כפרים עות'מאנית מ-1870 נכתב כי בכפר התגוררו 28 משפחות וכ-175 גברים.

בזמן מלחמת העולם הראשונה השתמשו הבריטים בדרך הרומית שעברה מצפון לגבעה לצורך הנעת כוחות ואספקה. בברפיליה הוקם מחנה צבאי אשר שימש כוחות סקוטים.

בתקופת המנדט הבריטי גדל היישוב. במפקד של 1922 נמנו בכפר 411 תושבים, ובסקר הכפרים בארץ ישראל בשנת 1945 נמנו בו 730 נפשות. שטח אדמות הכפר היה 7,134 דונם.

=== מלחמת העצמאות ===
במהלך פינוי לוד ורמלה במלחמת העצמאות התפנו חלק מתושבי הערים אל ברפיליה.

שלושה ימים מאוחר יותר, במהלך השלב השני של מבצע דני ב-15 ביולי 1948, נכבש הכפר על ידי כח של חטיבת יפתח ותושביו עזבוהו. מפקדת החטיבה נקבעה על הגבעה ומכאן המשיכו כוחות החטיבה לכיבוש אל בורג' (גבעת התיתורה) וביר מאעין (מגדל המים ברעות). במהלך המלחמה ולאחריה החליטה ממשלת ישראל שלא לאפשר לתושבים לחזור. באוקטובר 1949 פורסם בעיתונות הערבית שצה"ל השמיד את בתי הכפר כדי למנוע אפשרות של חזרת הפליטים ששהו באזור רמאללה. בתחום הכפר צילם בוריס כרמי את זיוה ארבל בזמן מלחמת העצמאות בתמונה שכונתה: "החיילת השותה מהכד".

עד שנות ה-80 נכלל הכפר בשטח אש של צה"ל. כיום נמצאים שרידי הכפר בקצה המערבי של מודיעין-מכבים-רעות, ליד שכונת אבני-חן. בגבעת ברפיליה ממצאים רבים מתקופות שונות כולל בורות מים עתיקים רבים, גתות חצובות בסלע, גדרות אבן ומערות קבורה. מאהל סקוטי למרגלות ברפיליה, 1917

== מקור השם ==
במפות מהתקופה הצלבנית נקרא המקום "פורפיריה", שמשמעותו תעשיית הצבע ארגמן. ייתכן והמקום היה מרכז תעשייה לצביעת בדים באותה תקופה. השם ברפיליה בא משיבוש השם המקורי בתקופה מאוחרת יותר.

==גלריית תמונות==
{| align=center
|<gallery mode="nolines" widths="200px" heights="170px" perrow="3">
קובץ:מודיעין מגבעת ברפיליה.jpg|שכונת אבני חן במודיעין מגבעת ברפיליה
קובץ:גבעת ברפיליה.jpg|גבעת ברפיליה בצילום מצפון מזרח. מימין אזור התעשייה של מודיעין ובאופק הערים רחובות וראשון לציון
קובץ:ברפיליה נק' טריג 2.jpg|מסמר המתכת המסמן את נקודת הטריג בראש הגבעה
קובץ:בור מים בברפיליה.jpg|בור מים במורדות המערביים של הגבעה
קובץ:Barfilia gader.JPG|שרידי גדר
קובץ:Barfilia bor2.jpg|בור מים בברפיליה
</gallery>
|}

==קישורים חיצוניים==

* [http://www.modiin.muni.il/ModiinWebSite/ArticlePage.aspx?PageID=1040_1998 גבעת ברפיליה] באתר עיריית מודיעין.

==הערות שוליים==

ברפיליה, גבעת
ברפיליה, גבעת ה
ברפיליה
קטגוריה:מודיעין-מכבים-רעות: גאוגרפיה